ai4bharat/Pralekha huggingface dataset:
சிறுபான்மையினர் நலன் அமைச்சகம்
சிறுபான்மை இன மாணவர்களுக்கு தரமான கல்வியை வழங்க மத்திய அரசு ஆர்வம்
சிறுபான்மை இனத்தைச் சேர்ந்த மாணவ-மாணவியருக்கு தரமான கல்வியை வழங்க மத்திய அரசு மிகுந்த ஆர்வத்துடன் உள்ளதாக மத்திய சிறுபான்மையினர் நலத்துறை அமைச்சர் திரு. முக்தார் அப்பாஸ் நக்வி தெரிவித்துள்ளார். தில்லியில் உள்ள யுனைடெட் கிறிஸ்டியன் சீனியர் செகண்ட்ரி பள்ளியில் இன்று  கணினி மையத்தை திறந்துவைத்துப் பேசிய திரு. நக்வி, சிறுபான்மையின மாணவர்களுக்கு கல்வி உதவித்தொகை வழங்குவதற்காக, கடந்த நான்கு ஆண்டுகளில் இரண்டரை கோடி ரூபாய்க்கு மேல் மத்திய அரசு ஒதுக்கீடு செய்திருப்பதாகக் கூறினார்.
பெரு நிறுவனங்களின் சமுதாய பொறுப்புணர்வு திட்டத்தின்கீழ், தேசிய சிறுபான்மையினர் மேம்பாடு மற்றும் நிதிக்கழகம் மேற்கொண்டு வரும் பல்வேறு நடவடிக்கைகளுக்கு பாராட்டு தெரிவித்த அமைச்சர், பள்ளி மாணவர்களுக்குத் தேவையான உதவிகளை இந்த அமைப்பு வழங்கி வருவதாகவும் தெரிவித்தார். “அனைவரும் இணைவோம்-அனைவரும் உயர்வோம்” என்ற தத்துவத்தின்படி செயல்பட அரசு உறுதிபூண்டிருப்பதாகவும், மாணவர்களிடம் அவர் உறுதியளித்தார். எனவே, சிறுபான்மையினர் நலத்துறை மற்றும் அரசின் இதர திட்டங்கள் மூலம் செயல்படுத்தப்படும் கல்வி உதவித் திட்டங்களை மாணவர்கள் பயன்படுத்திக் கொள்ளுமாறும் திரு. முக்தர் அப்பாஸ் நக்வி கேட்டுக் கொண்டார்.
(Visitor Counter : 114
கலாசாரத்துறை அமைச்சகம்
ஜாலியன் வாலாபாக் நினைவிடத்தைப் பார்வையிட, 31 ஜுலை 2020 வரை பார்வையாளர்களுக்கு அனுமதி கிடையாது
ஜாலியன் வாலாபாக் படுகொலைச் சம்பவத்தின் நூற்றாண்டு நினைவு தினத்தை, 13.4.2019 முதல் 13.4. 2020 வரை நாடு கடைபிடித்தது. தற்போது, இந்த நினைவிடம் புதுப்பிக்கப்பட்டு, மேம்படுத்தப்பட்டிருப்பதுடன், அருங்காட்சியகம் / காட்சிக்கூடங்கள் மற்றும் ஒலி-ஒளிக் காட்சி போன்றவையும், இந்த நினைவிட வளாகத்தில் அமைக்கப்பட்டுள்ளது. இந்த புதுப்பிப்புப் பணிகள் மார்ச், 2020-க்குள் முடிக்கப்பட்டு, சம்பவம் நிகழ்ந்த ஏப்ரல் 13ஆம் தேதியன்று பொதுமக்கள் அஞ்சலி செலுத்த அனுமதிக்கப்படுவார்கள் என தெரிவிக்கப்பட்டிருந்தது. நினைவிட வளாகத்தில் நடைபெறும் பணிகள் முழுவீச்சில் மேற்கொள்ளப்பட்டு வருகிறது. நாள்தோறும் ஏராளமான சுற்றுலாப் பயணிகள் இந்த நினைவிடத்தைப் பார்வையிட்டுச் சென்ற நிலையில், புதுப்பிப்புப் பணிகளை குறிப்பிட்ட தேதிக்குள் முடிக்க ஏதுவாக, 15.2.2020 முதல் 12.4.2020 வரை நினைவிடத்தை சுற்றுலாப் பயணிகள் பார்வையிட அனுமதிப்பதை நிறுத்தி வைக்க முடிவு செய்யப்பட்டது. ஆனால், கோவிட்-19 பாதிப்பு காரணமாக, புதுப்பிப்புப் பணிகள் பாதிக்கப்பட்டுள்ளது. எனவே, இந்த நினைவிடத்தைப் பார்வையிடுவதற்கான தடையை 31.7.2020 வரை நீட்டிக்க முடிவு செய்யப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட் போராட்ட பயணத்தில் ஊடகங்கள் முக்கிய பங்காற்றுகின்றன: டாக்டர் ஹர்ஷ் வர்தன் பாராட்டு
தேசிய உறுப்பு தான நிகழ்ச்சியிலும் பங்கேற்பு
கொவிட்-19 போராட்ட பயணத்தில், ஊடகங்கள் முக்கிய பங்காற்றுகின்றன என ஐஐஎம்சி மாணவர்களிடம் பேசிய மத்திய சுகாதாரத்துறை அமைச்சர் டாக்டர் ஹர்ஷ் வர்தன் கூறினார்.
இந்திய வெகுஜன மக்கள் தொடர்பு மையம்  மாணவர்களிடம் காணொலி காட்சி மூலம் உரையாற்றிய டாக்டர் ஹர்ஷ் வர்தன் கூறியதாவது:
ஜனநாயகத்தின் நான்காவது தூணாக இருக்கும் ஊடகம், மக்கள் அணுகுமுறையை உருவாக்குவதில் முக்கிய பங்கு வகிக்கின்றன. அதனால் ஊடகத்தினருக்கு மிகப் பெரிய பொறுப்பு உள்ளது. கொவிட்டுக்கு எதிரான 11 மாத கால பேராட்ட பயணத்தில், மக்களுக்கு கொவிட் தொடர்பான தகவல்களை அளிப்பதில் ஊடகத்தினர் 24 மணி நேரமும் பணியாற்றினார். இந்த பயணத்தில் ஊடகம் முக்கிய பங்காற்றுகிறது. கொரோனா முன்கள பணியாளர்கள் பட்டியலில் ஊடகத்தினரையும் சேர்த்துள்ளேன். போலியோவுக்கு எதிரான எங்கள் போராட்டத்தில், ஆரோக்கிய இதழியல் மையக் கருவாக இருந்தது. போலியோ பாதித்தவர்களில் 60 சதவீதம் பேர் இந்தியாவில் இருந்தபோது, பத்திரிக்கையாளர்கள் தங்கள் பங்களிப்பின் மூலம் விழிப்புணர்வை ஏற்படுத்தி போலியோ ஒழிப்பு திட்டத்தை வெற்றியடைச் செய்தனர். அதேபோல் 2025ம் ஆண்டுக்குள் காசநோயை ஒழிப்பதிலும், ஊடகத்தினரின் பங்களிப்பு இருக்க வேண்டும் என கேட்டுக் கொள்கிறேன்.
இவ்வாறு அவர் கூறினார்.
இதற்கிடையே, தேசிய உடல் உறுப்பு தான தினத்தை மத்திய சுகாதாரத்துறை அமைச்சகம் கொண்டாடியது. இதை முன்னிட்டு, பல்வேறு நிகழ்ச்சிகளில் மத்திய சுகாதாரத்துறை அமைச்சர் டாக்டர் ஹர்ஷ் வர்தன் பங்கேற்றார்.
உடல் உறுப்பு தானம் குறித்த பிரசாரத்தை மத்திய ஆயதப்படை போலீசார் கடந்த ஆகஸ்ட் 14ம் தேதி தொடங்கினார். அதன் நிறைவு நாளை முன்னிட்டு மத்திய ஆயுத போலீசார் இடையே டாக்டர் ஹர்ஷ் வர்தன் பேசினார்.
இறப்புக்குப்பின் தங்கள் உடல் உறுப்புகளை தானம் செய்வதாக மத்திய ரிசர்வ் போலீசார் 79,572 பேர் உறுதி அளித்தனர். அவர்களுக்கு டாக்டர் ஹர்ஷ் வர்தன் பாராட்டு தெரிவித்தார். உடல் உறுப்பு தானத்தில் இந்தியா உலகளவில் 3வது இடத்தில் உள்ளதாகவும், கடந்த 2019ம் ஆண்டில், 12,666 உடல் உறுப்பு மாற்று அறுவை சிகிச்சை நடந்ததாகவும், தமிழகத்தில் 295 உறுப்பு மாற்று அறுவை சிகிச்சைகள் மேற்கொள்ளப்பட்டதாகவும், இவற்றில் 76 நுரையீரல் மாற்று அறுவை சிகிச்சைகள் என்றும், இவற்றில் பெரும்பாலானோர், கொவிட் தொற்றால் தீவிர பாதிப்புக்கு உள்ளானவர்கள் என டாக்டர் ஹர்ஷ் வர்தன் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்; https://www.pib.gov.in/PressReleasePage.aspx?PRID=1676491
பாதுகாப்பு அமைச்சகம்
சியாச்சினில் பணியமர்த்தப்பட்டது முதல் போர்க்கப்பல்களில் பணியமர்த்தப்படுவது வரை, இந்தியப் பெண்கள் ஆயுதப்படைகளில் தடைகளை உடைத்து சாதனை படைக்கிறார்கள்: லக்னோவில் நடைபெற்ற நிகழ்ச்சியில் பாதுகாப்புத் துறை அமைச்சர் திரு ராஜ்நாத் சிங் பேச்சு
உலகின் மிக உயரமான போர்க்களப்பகுதியான சியாச்சினில் பணிபுரிவது முதல் போர்க்கப்பல்களில் பணியமர்த்தப்படுவது வரை, இந்தியப் பெண்கள் ஆயுதப் படையின் அனைத்துத் துறைகளிலும் தடைகளை உடைத்து சாதனை படைத்து வருகின்றனர் என பாதுகாப்புத் துறை அமைச்சர் திரு ராஜ்நாத் சிங் கூறியுள்ளார். உத்தரபிரதேசத்தின் லக்னோவில் உள்ள ஒருங்கிணைந்த பல்கலைக்கழகத்தின் பட்டமளிப்பு விழாவில் இன்று  பேசிய அவர், பாதுகாப்பு உட்பட அனைத்துத் துறைகளிலும் பெண்கள் வெற்றி பெற்று வருவதாகக் கூறினார். ஆண்களுக்கு இணையாக பெண்களுக்கு அதிக வாய்ப்புகளை அரசு வழங்குவதாகவும் அவர் குறிப்பிட்டார்.
உலக அளவில் வளர்ந்து வரும் இந்தியாவின் செல்வாக்கு குறித்தும் அவர் பேசினார். உக்ரைன் போரால் பாதிக்கப்பட்ட பகுதிகளில் இருந்து இந்தியர்களை வெளியேற்றி அழைத்து வரும் வகையில் பிரதமர் திரு நரேந்திர மோடி மேற்கொண்ட ராஜதந்திர செயல்பாடுகளை அவர் குறிப்பிட்டார். உலக அரங்கில் இந்தியாவின் முக்கியத்துவம் அதிகரித்திருப்பதாகவும் பிரதமரின் தொலைநோக்குப் பார்வையுடன் கூடிய தலைமையால் இது சாத்தியமானதாகவும் அவர் கூறினார்.
உலகின் ஐந்தாவது பெரிய பொருளாதார நாடாக இந்தியா மாறி இருப்பதற்கு பிரதமர் திரு. நரேந்திர மோடியின் சீரிய தலைமையின் கீழ் செயல்படும் அரசின் முயற்சிகளைப் பாதுகாப்புத் துறை அமைச்சர் எடுத்துரைத்தார். உலக நாடுகளில் இந்தியாவை இன்னும் வலிமையானதாக மாற்றுவதற்கான மத்திய அரசின் உறுதிப்பாட்டை அவர் மீண்டும் சுட்டிக்காட்டினார்.
நாட்டில் உருவாக்கப்பட்டுள்ள வலுவான டிஜிட்டல் உள்கட்டமைப்புகள், மக்களுக்கு எளிதான வாழ்வை உறுதி செய்துள்ளது என்று அவர் குறிப்பிட்டார். இந்தியாவில் டிஜிட்டல் புரட்சியின் ஒவ்வொரு அம்சத்திலும் சிறந்த தாக்கம் ஏற்பட்டுள்ளதாகக் கூறிய அவர், யுபிஐ டிஜிட்டல் பணப்பரிவர்த்தனை, 2022 டிசம்பரில் ரூ.12.82 லட்சம் கோடிக்கு மேல் நடந்ததாகத் தெரிவித்தார். மருத்துவம், நிதித் தொழில்நுட்பம், கல்வி மற்றும் பிற துறைகளில் டிஜிட்டல் அம்சங்கள் மற்றும் தகவல் தொழில்நுட்பத்தின் பயன்பாடுகள் குறித்தும் அவர் எடுத்துரைத்தார். இது நாட்டின் தொலைதூர கிராமப்புறங்களில் உள்ள மக்களின் வாழ்க்கையை மேலும் மேம்படுத்த வழிவகுக்கும் என்று அவர் நம்பிக்கை தெரிவித்தார்.
இளைஞர்கள்தான் நாட்டின் எதிர்காலம் என்று கூறிய அவர், எந்தவித பாரபட்சமும் இன்றி மக்களுக்குச் சேவை செய்யுமாறு மாணவர்களைக் கேட்டுக் கொண்டார். மாணவர்கள் தங்கள் வாழ்நாள் முழுவதும் கற்பதில் தொடர்ந்து கவனம் செலுத்த வேண்டும் என்றும், அது எப்போதும் வெற்றிக்கு வழிவகுக்கும் என்றும் திரு ராஜ்நாத் சிங் கூறினார். வாழ்க்கையில் வெற்றியும் தோல்வியும் இணைந்தவை என்று கூறிய அவர், தோல்விகளில் இருந்து கற்றுக்கொள்வதும் அவற்றை எதிர்கொண்டு மீள்வதும் முக்கியம் என்றார். சவால்களை எதிர்கொண்டு முன்னோக்கிச் செல்வதற்கான நேர்மறையான அணுகுமுறையும் உறுதியும் தான் ஒருவரை சிறப்புறச் செய்கிறது என்று அவர் குறிப்பிட்டார். அறிவு அனைவரின் நலனுக்காகவும் பயன்படுத்தப்படும்போது அது விலைமதிப்பற்றதாக மாறும் என்று அவர் கூறினார். சிறந்த தேசத்தைக் கட்டமைப்பதற்கும் உலகை மிகச் சிறந்த இடமாக மாற்றுவதற்கும் புதிய வழிகளை ஆராயுமாறு மாணவர்களுக்கு திரு ராஜ்நாத் சிங் அறிவுறுத்தினார்.
குடியரசுத் தலைவர் செயலகம்
சுற்றுலாவில் தனியார் துறைக்கும், மக்கள் சமூகத்திற்கும் கணிசமான பங்கு உள்ளது: குடியரசுத் தலைவர்
குடியரசுத் தலைவர் திரு. ராம்நாத் கோவிந்த் இன்று  புதுதில்லியில் ஆறாவது சர்வதேச புத்தசமய மாநாட்டினைத் தொடங்கி வைத்தார். இந்த மாநாட்டிற்கு மத்திய சுற்றுலா அமைச்சகம் ஏற்பாடு செய்திருந்தது.
இந்த மாநாட்டில் பேசிய குடியரசுத் தலைவர், இந்தியாவிலிருந்து ஆசியாவிற்கும், பல்வேறு கண்டங்களுக்கும் சென்ற புத்தமதக் கொள்கைகள், ஆன்மீகம் என்பதற்கும் மேலான தொடர்புகளை கொண்டுச் சென்றுள்ளன என்றார். ஞானம் கற்றல் எனும் வளமான சிந்தனையை அவை கொண்டு சென்றதாகவும் குறிப்பிட்டார். கலைகள், கைவினைத் தொழில்கள் ஆகியவற்றையும் அவை எடுத்துச் சென்றன. தியான முறைகளோடு தற்காப்புக் கலைகளையும்கூட, அவை கொண்டு சென்றன. புத்த பிக்குகளும், பிக்குணிகளும் பயணம் செய்த பல பாதைகள் கடைசியில் முற்கால வணிகப் பாதைகளாக மாறின. இதன் பொருள், புத்தமதம் என்பது அடிப்படையில் முற்காலத்தில் உலகமய வடிவம், நமது கண்டத்திற்கு இணைப்பைத் தந்தது. இந்தக் கோட்பாடுகளும், மாண்புகளும் நமக்கு தொடர்ச்சியாக வழிகாட்டுதல்களை வழங்கவேண்டும்.
சுற்றுலா என்பது பல தரப்பினரையும் உள்ளடக்கிய ஒரு துறையாகும் என்று குடியரசுத் தலைவர் கூறினார். இதில் தனியார் துறையினருக்கும் மக்கள் சமூகத்திற்கும் கணிசமான பண்பு உள்ளது. பயணிகளுக்கு பாதுகாப்பான, பத்திரமான அனுபவத்தை அளிப்பதில் மாநிலம் மற்றும் நகராட்சி நிர்வாகங்கள் முக்கியமான பங்களிப்பை செய்கின்றன. சுற்றுலா மூலமான வர்த்தக வளம் மிகவும் அதிகமானது. உலகம் முழுவதும் சுற்றுலாத் தொழில் மிகப்பெரிய வேலைவாய்ப்பை குறிப்பாக உள்ளூர் மக்களுக்கும், சமூகங்களுக்கும் வேலைவாய்ப்பை உருவாக்குவதாக விளங்குகிறது. இதன் சாரமாவது, புத்தமதம் போன்ற சுற்றுலா என்பது மக்களைப் பற்றியது மட்டுமின்றி அவர்களுக்குத் தங்களின் திறனை உணரும் ஆற்றலை அளிப்பதுமாகும்.
================
(Visitor Counter : 109
சுரங்கங்கள் அமைச்சகம்
ஏலத்துக்காக 100 கனிமச் சுரங்கங்களின் அறிக்கையை 8ம் தேதி ஒப்படைக்கிறது இந்திய புவியியல் ஆய்வு மையம்
கனிம சுரங்கங்கள் ஒதுக்கீடு மற்றும் குத்தகையில் வெளிப்படையான தன்மையை சுரங்கங்கள் மற்றும் கனிமங்கள்  திருத்த சட்டம், 2015 ஏற்படுத்தியது. இந்த தொடர் முயற்சியில், எம்எம்டிஆர்ஏ கடந்த மார்ச் மாதம் மேலும் தாராளமயமாக்கப்பட்டது. சமீபத்திய இந்த திருத்தம், சுரங்கத்துறையில் வேலைவாய்ப்பு மற்றும் முதலீடு, மாநிலங்களின் வருவாய், உற்பத்தி ஆகியவற்றை அதிகரிக்கும் என எதிர்பார்க்கப்படுகிறது.
இந்த திருத்தத்துடன், தற்சார்பு இந்தியா தொலைநோக்கை நனவாக்க, இந்திய புவியியல் ஆய்வு நிறுவனம், 100 கனிம சுரங்கங்களை ஏலத்தில் விட முடிவு செய்துள்ளது. இதற்கான 100 அறிக்கைகள் மாநில அரசுகளிடம் ஒப்படைக்கப்படும். இது கனிமங்களின் சுமூகமான விநியோகத்தை உறுதி செய்யும். அதிக சுரங்கங்கள் ஏலம் எடுப்பதன் மூலம் மாநிலங்களுக்கு அதிக வருவாய் கிடைக்கும்.
இந்த அறிக்கைகளை ஒப்படைக்கும் நிகழ்ச்சி தில்லியில் செப்டம்பர் 8ம் தேதி நடைபெறவுள்ளது. இதில் நிலக்கரி மற்றும் நாடாளுமன்ற விவகாரத்துறை அமைச்சர் திரு பிரகலாத் ஜோஷி, சுரங்கத்துறை இணையமைச்சர் திரு ராவ்சாஹிப் பாட்டீல் தான்வே ஆகியோர் கலந்து கொள்வர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752536
நிதி அமைச்சகம்
உலகத்தரமான கல்வி நிறுவனங்கள் அமைக்க ரூ. 400 கோடி ஒதுக்கீடு
நிதியாண்டு 2019-20-ல் உலகத்தரமான கல்வி நிறுவனங்களை அமைக்க ரூ. 400 கோடி ஒதுக்கீடு செய்யப்பட்டுள்ளது என்று மத்திய நிதியமைச்சர் திருமதி நிர்மலா சீதாராமன் இன்று தெரிவித்தார். இது கடந்த ஆண்டு கல்வித் துறைக்காக ஒதுக்கப்பட்ட தொகையைவிட மூன்று மடங்கு அதிகமாகும். மக்களவையில் 2019-20 ஆம் ஆண்டுக்கான மத்திய நிதிநிலை அறிக்கையைத் தாக்கல் செய்து பேசிய அமைச்சர் உலகளவில் சிறந்த கல்வி முறைகளில் ஒன்றாக இந்தியாவின் உயர் கல்வி முறை அமையும் வகையில் புதிய தேசிய கல்வி கொள்கையை அரசு அமைக்கும் என்று உறுதி அளித்தார். புதிய பள்ளி மற்றும் உயர் கல்வியில் மாற்றம் கொண்டு வருவதால், அரசின் ஆளுமைத்திறன் மேம்பட்டு, ஆய்வு மற்றும் புதிய கண்டுபிடிப்புகளில் கவனம் அதிகரிக்கும்.
ஆய்வு மற்றும் கண்டுபிடிப்புகளை குறிக்கோளாகக் கொண்டு, நாட்டில் ஆய்வுக்கான நிதி, ஒத்துழைப்பு மற்றும் ஊக்குவிப்புக்காக நிதி அமைச்சர் தேசிய ஆய்வு நிறுவனம் அமைக்கப்படும் என்று அறிவித்தார்.
நமது உயர் கல்வி நிறுவங்களில் வெளிநாட்டு மாணவர்கள் பயில ‘இந்தியாவில் கல்வி கற்போம்’  என்ற திட்டத்தை அமைச்சர் அறிவித்தார். இந்திய உயர் கல்வி ஆணையத்தை அமைப்பதற்கான சட்ட முன்வரைவு வரும் ஆண்டு சமர்பிக்கப்படும் என்றும் கூறினார்.
தேவையான அனைத்து நிதி உதவிகளையும் அளிக்கும் வகையில் விளையாடு இந்தியா திட்டம் விரிவாக்கம் செய்யப்படும் என்றும், இத்திட்டத்தின் கீழ் எல்லா அளவிலும் விளையாட்டுகளை பிரபலப்படுத்த விளையாட்டு வீர்களின் மேம்பாட்டிற்கான தேசிய விளையாட்டு கல்வி வாரியம் அமைக்கப்படும் என்றும் அமைச்சர் கூறினார்.
உலகின் சிறந்த 200 பல்கலைக்கழக பட்டியலில், இரண்டு இந்திய தொழில்நுட்ப நிறுவனங்களும் பெங்களூருவில் உள்ள இந்திய அறிவியல் நிறுவனமும் இடம்பிடித்துள்ளன என்று அமைச்சர் திருமதி.நிர்மலா சீதாராமன் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 183-வது நாள்: 40 கோடிக்கும் அதிகமான தடுப்பூசிகள் இது வரை செலுத்தப்பட்டுள்ளன
இன்றிரவு 7 மணி அளவில் வெளியான தற்காலிக அறிக்கையின் படி, 40 கோடிக்கும் அதிகமான  கொவிட்-19 தடுப்பூசிகளை நாடு இது வரை செலுத்தி சாதனை புரிந்துள்ளது.
ஜூன் 21-ல் இருந்து அனைவருக்கும் தடுப்புமருந்து வழங்கும் நடவடிக்கை தொடங்கி உள்ள நிலையில், இன்றிரவு 7 மணி அளவிலான தற்காலிக அறிக்கையின் படி, 46.38 லட்சம்  தடுப்பூசி டோஸ்கள் இன்று வழங்கப்பட்டுள்ளன
18-44 வயது பிரிவில் 21,18,682 பயனாளிகள் தங்களது முதல் டோஸ் தடுப்பூசியையும், 2,33,019 பயனாளிகள் தங்களது இரண்டாவது டோசையும் இன்று பெற்றனர், 37 மாநிலங்கள்/யூனியன் பிரதேசங்களில் இருக்கும் 12,40,07,069 பேர் முதல் டோசையும், 48,50,858 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இது வரை பெற்றுள்ளனர்.
உத்தரப் பிரதேசம், மத்தியப் பிரதேசம், ராஜஸ்தான், தமிழ்நாடு, பிகார், குஜராத், கர்நாடகா மற்றும் மகாராஷ்டிரா உள்ளிட்ட எட்டு மாநிலங்கள் 18-44 வயது பிரிவினருக்கு 50 லட்சத்திற்கும் அதிகமான தடுப்பூசிகளை வழங்கியுள்ளன.
ஆந்திரப் பிரதேசம், அசாம், சத்தீஸ்கர், தில்லி, ஹரியானா, ஜார்கண்ட், கேரளா, தெலங்கானா, இமாச்சலப் பிரதேசம், ஒடிசா, பஞ்சாப், உத்தரகாண்ட் மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 71,42,613 பேர் முதல் டோஸ் தடுப்பூசியையும், 3,25,953 நபர்கள் இரண்டாம் டோசையும் இது வரை செலுத்திக் கொண்டுள்ளனர். புதுச்சேரியில் 2,29,376 பேர் முதல் டோஸ் தடுப்பூசியையும், 1,533 பேர் இரண்டாம் டோசையும் இது வரை செலுத்திக் கொண்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1736458
-----
(Visitor Counter : 187
சமூக நிதி மற்றும் அதிகாரமளித்தல் அமைச்சகம்
மத்திய அரசு மாற்றுப் பாலினத்தவர்களுக்கான தேசியக் கவுன்சிலை உருவாக்கியுள்ளது
மாற்றுப் பாலினத்தவர்  சட்டம் 2019இன்  பிரிவு 16இன் கீழ் அளிக்கப்பட்டுள்ள அதிகாரங்களின்படி மத்திய அரசு 21 ஆகஸ்ட் 2020 தேதியிட்ட அறிவிக்கையின்படி மாற்றுப் பாலினத்தவர்களுக்கான தேசியக் கவுன்சிலை உருவாக்கியுள்ளது. மத்திய சமூக நீதி, அதிகாரம் அளித்தல் அமைச்சர் இந்தக் கவுன்சிலின் தலைவராக  இருப்பார். அதேபோன்று சமூக நீதி, அதிகாரம் அளித்தல் இணையமைச்சர் துணைத்தலைவராக  இருப்பார்.
இந்த தேசியக் கவுன்சிலானது கீழ்கண்ட செயல்பாடுகளை மேற்கொள்ளும்:-
 மாற்றுப் பாலினத்தவர்கள் தொடர்பாக கொள்கைகள், நிகழ்ச்சிகள், சட்டங்கள் மற்றும் செயல்திட்டங்களை வகுப்பதற்கு மத்திய அரசுக்கு ஆலோசனை வழங்குதல்,
 மாற்றுப் பாலினத்தவருக்கு சமநிலை மற்றும் முழுபங்கேற்பு கிடைப்பதற்காக வகுக்கப்பட்டுள்ள கொள்கைகள் மற்றும் செயல்திட்டங்களின் தாக்கத்தை கண்காணித்தல் மற்றும் மதிப்பீடு செய்தல்,
 மாற்றுப் பாலினத்தவர் தொடர்பான விஷயங்களில் ஈடுபட்டுள்ள அனைத்து அரசுத்துறைகள் மற்றும் அரசு, அரசு சாராத நிறுவனங்கள் ஆகியவற்றின் நடவடிக்கைகளை மீளாய்வு செய்தல் மற்றும் ஒருங்கிணைத்தல்
 மாற்றுப் பாலினத்தவரின் குறைகளைத் தீர்த்து வைத்தல்
 மத்திய அரசு பரிந்துரைக்கின்ற இத்தகைய ஏனைய செயல்களை நிறைவேற்றுதல்
பல்வேறு அமைச்சகங்கள் / துறைகளின் பிரதிநிதிகள், மாற்று பாலினச் சமூதாயத்தினரின் 5 பிரதிநிதிகள், தேசிய மனித உரிமைகள் ஆணையம் மற்றும் தேசியப் பெண்கள் ஆணையத்தின் பிரதிநிதிகள், மாநில அரசுகள் மற்றும் யூனியன் பிரதேசங்களின் பிரதிநிதிகள், தொண்டு நிறுவனங்களை பிரதிநிதித்துவப்படுத்தும் நிபுணர்கள் ஆகியோர் கவுன்சிலின் மற்ற உறுப்பினர்களாக இருப்பார்கள்.
அலுவல் சாராத உறுப்பினர்களைத் தவிர தேசியக் கவுன்சில் உறுப்பினர் ஒருவர் பொறுப்பேற்றதில் இருந்து 3 ஆண்டு காலத்திற்கு பதவியில் இருப்பார்.
(Visitor Counter : 251
சுகாதாரம் மற்றும் குடும்ப நலத்துறை அமைச்சகம்
கொவிட்-19 பெருந்தொற்று மீண்டும் பரவுவதை தடுக்க எடுக்கப்பட்ட நடவடிக்கைகள்
நாடாளுமன்றத்தின் மாநிலங்களவையில் உறுப்பினரின் கேள்விக்கு எழுத்துப்பூர்வமாக இன்று பதிலளித்த மத்திய சுகாதாரம் மற்றும் குடும்ப நலம் இணை அமைச்சர் டாக்டர் பாரதி பிரவீன் பவார் கீழ்காணும் தகவல்களை அளித்தார்.
கொவிட்-19 தாக்கத்தைத் தடுக்கவும் குறைக்கவும் பரிசோதனை-கண்காணிப்பு-சிகிச்சை, கொவிட் பொருத்தமான நடத்தைமுறை மற்றும் தடுப்பூசி எனும் ஐந்து முனை உத்தியை கடைப்பிடிப்பதன் மூலம், நாட்டில் கொவிட்-19 நிலைமையை இந்திய அரசு தொடர்ந்து உன்னிப்பாகக் கண்காணித்து வருகிறது.
சார்ஸ்-கொவி-2 மரபணு வரிசைமுறை மற்றும் மாறுபட்ட வகைகளின் பரிணாமத்தை கண்காணிப்பதற்காக இந்திய சார்ஸ்-கொவி-2 மரபணு கண்காணிப்பு கூட்டமைப்பை இந்திய அரசு நிறுவியுள்ளது.
கொவிட்-19 பெருந்தொற்று மீண்டும் பரவுவதை தடுக்க பல்வேறு நடவடிக்கைகளை இந்திய அரசு எடுத்து வருகிறது. கொவிட்-19 மற்றும் பிற பொது சுகாதார அவசரநிலைகளை எதிர்கொள்ளும் திறன்களை மேம்படுத்த மாநிலங்கள்/யூனியன் பிரதேசங்களுக்கு ஆதரவு வழங்கப்படுகிறது.
கொவிட்-19-ஐ நிர்வகிப்பதற்கான தொழில்நுட்ப வழிகாட்டுதலை வழங்குவதற்கும், சுகாதார உள்கட்டமைப்பை மேலும் வலுப்படுத்துவதற்கும், மருந்துகள் மற்றும் மருத்துவ ஆக்ஸிஜன் விநியோகம் உள்ளிட்ட அத்தியாவசிய பொருட்கள் கிடைப்பதற்கும் அரசால் பல்வேறு முயற்சிகள் எடுக்கப்பட்டுள்ளன. சில முக்கிய நடவடிக்கைகள் பின்வருமாறு:மாநிலங்கள்/யூனியன் பிரதேசங்களுக்கு 150-க்கும் மேற்பட்ட வழிகாட்டுதல்கள்/ஆலோசனைகள்/நிலையான செயல்பாட்டு வழிமுறைகள்/திட்டங்கள் வழங்கப்பட்டுள்ளன.வளர்ந்து வரும் அறிவியல் சான்றுகளுடன் கூடிய கொவிட்-19 மருத்துவ மேலாண்மை குறித்த வழிகாட்டுதல்கள் அதிகளவில் விநியோகிக்கப்படுகின்றன.டிசம்பர் 1, 2021 நிலவரப்படி, கொவிட்-19 கண்டறியும் சோதனை ஆய்வகங்களின் எண்ணிக்கை 3062 ஆக அதிகரிக்கப்பட்டுள்ளது.கருப்பு பூஞ்சை தடுப்பு மற்றும் மருத்துவ மேலாண்மை குறித்த வழிகாட்டுதல்கள் மற்றும் சரிபார்ப்புப் பட்டியல்கள் அனைத்து மாநிலங்கள்/யூனியன் பிரதேசங்களுக்கும் அனுப்பப்பட்டன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1778832
-----
(Visitor Counter : 123
தொலைதொடர்பு மற்றும் தகவல் தொழில்நுட்ப அமைச்சகம்
சபரிமலை சுவாமி பிரசாதத்தை தபாலில் பெறுவதற்கு பெரும் வரவேற்பு
சபரிமலை சுவாமி பிரசாதம், பக்தர்களின் வீடுகளுக்கேச் சென்றடையும் திட்டத்தைத் தபால் துறை கடந்த நவம்பர் மாதம் 6-ஆம் தேதி அறிமுகப்படுத்தியது. இத்திட்டத்திற்கு மக்களிடையே பெரும் வரவேற்பு கிடைத்துள்ளது.
இதுவரை நாடு முழுவதிலும் இருந்து சுமார் 9000 விண்ணப்பங்கள் பெறப்பட்டு, நாளுக்கு நாள் இந்த எண்ணிக்கை மேலும் அதிகரித்து வருகின்றது.
இந்தத் திட்டத்தின்படி இந்தியாவில் உள்ள எந்த அஞ்சல் நிலையத்தில் இருந்தும் ரூ. 450 செலுத்தி, பக்தர்கள் சுவாமி பிரசாரத்திற்கு விண்ணப்பிக்கலாம். அரவண பாயாசம், நெய், திருநீறு, குங்குமம், மஞ்சள் மற்றும் அர்ச்சனை பிரசாதம் ஆகியவை விண்ணப்பித்த பக்தர்களுக்கு தபால் மூலம் வழங்கப்படும். ஒருவர் அதிகபட்சமாக 10 பிரசாதங்களுக்கு விண்ணப்பிக்கலாம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1677418
-----
(Visitor Counter : 135
புவி அறிவியல் அமைச்சகம்
வடமேற்கு ராஜஸ்தானின் ஒரு சில பகுதிகளில் இன்று அனல் காற்று வீச வாய்ப்பு: வானிலை முன்னறிவிப்பு மையம் தகவல்
வடமேற்கு ராஜஸ்தானின் ஒரு சில பகுதிகளில் இன்று அனல் காற்று வீச வாய்ப்புள்ளது என தேசிய வானிலை முன்னறிவிப்பு மையம் தெரிவித்துள்ளது. அது விடுத்துள்ள அறிக்கையில் கூறியிருப்பதாவது:
வடமேற்கு ராஜஸ்தானின் ஒரு சில பகுதிகளில் நேற்று அனல் காற்று வீசியது, அதிகபட்ச வெப்பநிலையும் காணப்பட்டது. அதேபோல் இன்றும் இங்கு ஒரு சில பகுதிகளில் அனல் காற்று வீச வாய்ப்புள்ளது.
பஞ்சாப், ஹரியானா, சண்டிகர், தில்லி, மேற்கு ராஜஸ்தான், உத்தரப் பிரதேசத்தின் பல பகுதிகளில் நேற்று 40 டிகிரி செல்சியஸ்க்கு மேல் வெப்பநிலை பதிவாகியது. தமிழகம், புதுச்சேரி, காரைக்கால் உட்பட பல மாநிலங்களில், ஒரு சில இடங்களில் 40 டிகிரி செல்சியஸ்க்கு மேல் வெப்பநிலை பதிவாகியது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725494
------
(Visitor Counter : 129
அறிவியல் மற்றும் தொழில்நுட்பத்துறை
கடந்த 9 ஆண்டுகளில் முந்தைய காலங்களில் நம் நாட்டிலிருந்து திருடப்பட்ட 231 பழங்காலப் பொருட்கள் இந்தியாவுக்கு திரும்பக் கொண்டு வரப்பட்டுள்ளதாக மத்திய அமைச்சர் டாக்டர் ஜிதேந்திர சிங் தெரிவித்துள்ளார்
பிரதமர் நரேந்திர மோடி பதவியேற்ற பிறகு கடந்த 9 ஆண்டுகளில் முந்தைய காலங்களில் திருடப்பட்ட 231 பழங்காலப் பொருட்கள் மீண்டும் இந்தியாவுக்குக் கொண்டுவரப்பட்டுள்ளதாக மத்திய இணையமைச்சர் டாக்டர் ஜிதேந்திர சிங் இன்று தெரிவித்தார். சுதந்திரம் அடைந்ததில் இருந்து ஏறக்குறைய 70 ஆண்டுகளாக கடந்த 2014-ம் ஆண்டு வரை, இந்தியாவைச் சேர்ந்த சுமார் 13 விலைமதிப்பற்ற பாரம்பரிய பழங்காலப் பொருட்கள் மட்டுமே முந்தைய அரசுகளால் வெளிநாடுகளில் இருந்து கொண்டு வரப்பட்டது எனவும் அவர் கூறினார்.
டாக்டர் ஜிதேந்திர சிங், 2014க்குப் பிறகு மொத்தம் 231 பழங்காலப் பொருட்கள் திரும்பக் கொண்டுவரப்பட்டதாகவும், தற்போது அந்த எண்ணிக்கை 244 பழங்காலப் பொருட்களாக உயர்ந்துள்ளதாகவும் கூறினார்.
பிரகதி மைதானத்தில் பிரதமர் நரேந்திர மோடி திறந்துவைத்த 3 நாள் சர்வதேச அருங்காட்சியக கண்காட்சி 2023-க்கு வருகை தந்த டாக்டர் ஜிதேந்திர சிங், கடந்த 9 ஆண்டுகளில் பிரதமர் மோடி, நாடு முழுவதும் அறிவியல் அருங்காட்சியகங்களை அமைத்துள்ளதாக செய்தியாளர்களிடம் கூறினார்.
சர்வதேச அருங்காட்சியக தினமான மே 18-ம் தேதியன்று பிரதமர் மோடி சர்வதேச அருங்காட்சியக கண்காட்சி 2023-ஐ தொடங்கி வைத்தார்.
இந்தக் கண்காட்சியில் வகுப்புகள், குழு விவாதங்கள், பயிற்சிப் பட்டறைகள் மற்றும் திரைப்பட நிகழ்ச்சிகள் உள்ளிட்ட அமர்வுகளும் அடங்கும்.
சுதந்திரத்தின் அமிர்த பெருவிழாவின் கீழ், மத்திய கலாச்சார அமைச்சகம் சர்வதேச அருங்காட்சியக கண்காட்சி 2023-ஐ ஏற்பாடு செய்துள்ளது. இது மே 18-ம் தேதி முதல் மே 20-ம் தேதி வரை புதுதில்லியில் உள்ள பிரகதி மைதானத்தில் நடைபெறுகிறது.
பிரதமர் அலுவலகம்
பகவான் பரசுராமர் ஜெயந்தியை முன்னிட்டு பிரதமர் வாழ்த்து
பகவான் பரசுராமர் ஜெயந்தியை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
ட்விட்டர் பதிவில் அவர் கூறியிருப்பதாவது:
“பகவான் பரசுராமர் ஜெயந்தியை முன்னிட்டு அனைவருக்கும் நல்வாழ்த்துகள். அவரது அருளால் அனைவரது வாழ்விலும் துணிச்சல், கற்றல் மற்றும் விவேகம் நிறைந்திட விழைகிறேன்.”
PIB Headquarters
புளு பனிஷர் எனப்படும் எம்டிஎம்ஏ மாத்திரைகள் மற்றும் படிக வடிவ பொடி ஆகியன வெளிநாட்டு அஞ்சலகத்தில் பறிமுதல்
ஐரோப்பாவில் இருந்து இந்தியாவுக்கு போதைப் பொருட்கள் அடங்கிய பார்சல் ஒன்று கடத்தப்பட்டு வருவதாக கிடைத்த தகவலின் அடிப்படையில் விமான சுங்கத் துறையின் அஞ்சலக வேவுத் தகவல் பிரிவினர் மீனம்பாக்கத்தில் உள்ள வெளிநாட்டு அஞ்சல் அலுவலகத்தில் அந்த பார்சலைத் தடுத்து நிறுத்தினர். பிரான்ஸ் நாட்டிலிருந்து அனுப்பப்பட்ட இந்த பார்சல் பதிவு செய்யப்படாமல் வந்தது. அதனைப் பரிசோதித்ததில் நீலவண்ணத்தில் இருந்த மாத்திரைகள் படிக வடிவ பொடி கொண்ட பிளாஸ்டிக் பைகள் காணப்பட்டன. இவற்றை சோதனையிட்டதில் இவை எம்டிஎம்ஏ போதை மாத்திரைகள் என கண்டறியப்பட்டது. மொத்தம் 77 கிராம் எடையுள்ள 158 நீல வண்ண மாத்திரைகள் மற்றும் 19 கிராம் எடையுள்ள வெள்ளை நிறப் பொடி ஆகியன போதைப் பொருள் தடுப்புச் சட்டத்தின்படி பறிமுதல் செய்யப்பட்டன. இவற்றின் மொத்த மதிப்பு ரூ.6.6 லட்சம் ஆகும். இந்த பொருட்கள் உறுதிப்படுத்தும் சோதனைகளுக்கென மத்திய வருவாய் துறை சோதனை கூடத்திற்கு அனுப்பப்பட்டன.
இந்தப் பார்சல் சென்னை அரும்பாக்கத்தில் உள்ள முகவரிக்கு அனுப்பப்பட்டது. அந்த இடத்தில் சென்று பார்த்தபோது அங்கே சில குடிசைகள் தவிர கட்டிடங்கள் ஏதும் இல்லாதது தெரிய வந்தது. இந்த முகவரி 10 ஆண்டுகளுக்கு முன் குடிசை அகற்று வாரியத்தினரால் இடிக்கப்பட்ட கட்டிடம் ஒன்றின் முகவரி என விசாரணையில் தெரிய வந்தது. வெளிநாட்டில் இருந்து பதிவு செய்யப்படாமல் வரும் பார்சல் இல்லாதவொரு முகவரியில் எவ்வாறு விநியோகம் செய்யப்பட்டது என்பது குறித்து புலன் விசாரணை நடைபெற்று வருகிறது.
ஒரு வார காலத்திற்கு முன்னதாக வெளிநாட்டு அஞ்சலகத்தில் ரூ.30 லட்சம் பெறுமான எம்டிஎம்ஏ மாத்திரைகள் பறிமுதல் செய்யப்பட்டன.
இந்த வழக்கு குறித்து மேல் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை ஆணையாளர் வெளியிட்ட செய்திக் குறிப்பு கூறுகிறது.
•••••••
(Visitor Counter : 123